Panunggalan iku banjur dipulihaké manèh jroning konsili Florensia nalika taun 1439, nanging ora ngétokaké asil sing nyata nganti taun 1740, nalika Abraham-Petrus I Ardzivian, sing sadurungé wis dadi Katulik, kapilih minangka patriark Sis. Rong taun sabanjuré Paus Benediktus XIV sacara resmi madegaké Gréja Katulik Armenia. Kantor pusat patriarkat banjur dipindhahaké menyang Beirut. Sakwéné pambantaian ètnis Armenia sing saka taun 1915 nganti 1918 gréja iki kasebar menyang nagara-nagara sakiwatengané, utamané Syria.